Komission tiedonanto Euroopan Parlamentille EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta ehdotukseen Euroopan parlamentin ja neuvoston direktiiviksi ammatillisen koulutuksen tunnustamista koskevasta yleisestä järjestelmästä annettujen direktiivien 89/48/ETY ja 92/51/ETY muuttamisesta ja yleissairaanhoidosta vastaavien sairaanhoitajien, hammaslääkäreiden, eläinlääkäreiden, kätilöiden, arkkitehtien, farmaseuttien ja lääkäreiden toimintaa koskevien direktiivien 77/452/ETY, 77/453/ETY, 78/686/ETY, 78/687/ETY, 78/1026/ETY, 78/1027/ETY, 80/154/ETY, 80/155/ETY, 85/384/ETY, 85/432/ETY, 85/433/ETY ja 93/16/ETY täydentämisestä /* SEK/2000/0491 lopull. - COD 97/0345 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta ehdotukseen Euroopan parlamentin ja neuvoston direktiiviksi ammatillisen koulutuksen tunnustamista koskevasta yleisestä järjestelmästä annettujen direktiivien 89/48/ETY ja 92/51/ETY muuttamisesta ja yleissairaanhoidosta vastaavien sairaanhoitajien, hammaslääkäreiden, eläinlääkäreiden, kätilöiden, arkkitehtien, farmaseuttien ja lääkäreiden toimintaa koskevien direktiivien 77/452/ETY, 77/453/ETY, 78/686/ETY, 78/687/ETY, 78/1026/ETY, 78/1027/ETY, 80/154/ETY, 80/155/ETY, 85/384/ETY, 85/432/ETY, 85/433/ETY ja 93/16/ETY täydentämisestä KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta ehdotukseen Euroopan parlamentin ja neuvoston direktiiviksi direktiiviksi ammatillisen koulutuksen tunnustamista koskevasta yleisestä järjestelmästä annettujen direktiivien 89/48/ETY ja 92/51/ETY muuttamisesta ja yleissairaanhoidosta vastaavien sairaanhoitajien, hammaslääkäreiden, eläinlääkäreiden, kätilöiden, arkkitehtien, farmaseuttien ja lääkäreiden toimintaa koskevien direktiivien 77/452/ETY, 77/453/ETY, 78/686/ETY, 78/687/ETY, 78/1026/ETY, 78/1027/ETY, 80/154/ETY, 80/155/ETY, 85/384/ETY, 85/432/ETY, 85/433/ETY ja 93/16/ETY täydentämisestä 1. Asiakirjan tausta Komissio toimitti 3. joulukuuta 1997 päivätyllä kirjeellä neuvostolle ehdotuksen direktiiviksi ammatillisen koulutuksen tunnustamista koskevasta yleisestä järjestelmästä annettujen direktiivien 89/48/ETY ja 92/51/ETY muuttamisesta ja yleissairaanhoidosta vastaavien sairaanhoitajien, hammaslääkäreiden, eläinlääkäreiden, kätilöiden, arkkitehtien, farmaseuttien ja lääkäreiden toimintaa koskevien direktiivien 77/452/ETY, 77/453/ETY, 78/686/ETY, 78/687/ETY, 78/1026/ETY, 78/1027/ETY, 80/154/ETY, 80/155/ETY, 85/384/ETY, 85/432/ETY, 85/433/ETY ja 93/16/ETY täydentämisestä. (KOM(1997) 638 - 1997/0345/COD) [1]. [1] EYVL C 28, 26.1.1998, s. 1. Euroopan parlamentti antoi lausunnon ensimmäisessä käsittelyssä 2. heinäkuuta 1998 [2]. [2] EYVL C 226, 20.7.1998, s. 26. Talous- ja sosiaalikomitea antoi lausunnon 27. toukokuuta 1998 [3]. [3] EYVL C 235, 27.7.1998, s. 53. Neuvosto vahvisti yhteisen kantansa 20 päivänä maaliskuuta 2000. 2. Komission ehdotuksen tarkoitus Tämän direktiiviehdotuksen tarkoitus on: - toteuttaa osa tutkintotodistusten tunnustamista käsittelevän Slim-asiantuntijaryhmän suosituksista helpottamalla automaattisesti tunnustettavien tutkintotodistusten, todistusten ja muiden muodollista kelpoisuutta osoittavien asiakirjojen luettelon ajantasaistamista - sisällyttää tässä yhteydessä muita, lähinnä teknisiä muutoksia, joiden tarkoituksena on parantaa oikeusvarmuutta tai helpottaa kyseisten direktiivien tulkintaa ja parantaa niiden toimivuutta. 3. Yhteistä kantaa koskevat huomautukset 3.1. Yleiset huomautukset Neuvosto teki ratkaisunsa yksimielisesti ja hyväksyi komission ehdotuksen sisällyttäen siihen useita muutoksia, joiden tarkoituksena on parantaa henkilöiden vapaata liikkuvuutta. Neuvosto tarkasteli uudelleen erikoissairaanhoitajien tilannetta. Tilanteen tutkimisen se oli aloittanut jo tarkastellessaan ammatillisen koulutuksen vastavuoroista tunnustamista koskevia siirtymävaiheen direktiivejä ja päätti, että se ei esitä erityistä säännöstä komission ehdottamaan direktiiviehdotukseen. 3.2. Euroopan parlamentin ensimmäisessä käsittelyssä tekemät tarkistukset Neuvosto ei hyväksynyt yhtäkään Euroopan parlamentin ensimmäisessä käsittelyssä tekemää tarkistusta. Komissio ei muuttanut alkuperäistä ehdotustaan. 3.3. Neuvoston keskustelussaan esittämät muutokset 3.3.1. Ammatillisen koulutuksen tunnustamista koskeva yleinen järjestelmä Neuvosto on esittänyt tiettyjä täsmennyksiä, joilla pyritään lisäämään selkeyttä, parantamaan oikeusvarmuutta ja vahvistamaan direktiivien 89/48/ETY ja 92/51/ETY tehokkuutta. Neuvosto on selkiyttänyt useita säännellyn koulutuksen määritelmää koskevia seikkoja. Neuvosto on muun muassa täsmentänyt, että opintojen, joihin kyseisessä määritelmässä viitataan, on kestettävä vähintään kolme vuotta. Neuvosto on myös laajentanut ammatillisen koulutuksen vastavuoroisesta tunnustamisesta annettujen muiden direktiivien säännökset koskemaan direktiivejä 89/48/ETY ja 92/51/ETY, ja tämän tarkoituksena on helpottaa säänneltyyn ammattiin pääsemiseksi mahdollisesti vaadittavan vakavaraisuutta koskevan näytön antamista. Neuvosto on vaatinut toimivaltaisia viranomaisia ottamaan paremmin huomioon maahanmuuttajan ammattikokemuksensa myötä hankkiman pätevyyden. Maahanmuuttaja voi siten näyttää toteen, että ammattikokemuksen aikana hankitut tiedot ovat luonteeltaan sellaisia, että ne kattavat osittain tai kokonaan tutkintotodistuksen ja hankitun pätevyyden väliset oleelliset erot. Lisäksi neuvosto on esittänyt direktiivin 92/51/ETY liitteiden C ja D muutosten täytäntöönpanon vauhdittamista. 3.3.2. Tutkintotodistusten vastavuoroista tunnustamista koskevat alakohtaiset direktiivit Neuvosto on esittänyt parannuksia toimiin, joilla turvataan sellaisen henkilön asema, jolla on Euroopan unionin ulkopuolisessa maassa saatu tutkintotodistus. Neuvosto on esittänyt velvoitteen tutkia tällainen tutkintotodistus kolmen kuukauden kuluessa. Lisäksi neuvosto on nopeuttanut kaikkien tutkintotodistusten tunnustamista koskevaa menettelyä poistamalla velvollisuuden perustella hakijalle myönteiset päätökset. Tietyissä lääketieteen tai hammaslääketieteen erikoisalojen tapauksissa, joissa ei sovelleta automaattista vaan tapauskohtaista tunnustamista, neuvosto on velvoittanut toimivaltaisia viranomaisia ottamaan huomioon hankitun ja direktiiveissä säädetyn erikoiskoulutuksen lisäksi hakijan hankkiman mahdollisen ammatillisen jatkokoulutuksen. Lopuksi komission ehdottaman linjan mukaisesti, jolla pyritään tiettyjen hammaslääkäreiden ja farmaseuttien aseman oikaisemiseen, neuvosto on esittänyt säännöstä, jolla voidaan oikaista tiettyjen erikoislääkäreiden ja psykiatristen sairaanhoitajien asemaa edellyttäen, että heidän koulutustasonsa vastaa kyseisen alakohtaisen direktiivin vaatimuksia. 3.4. Komission kanta neuvoston esittämiin muutoksiin Komissio hyväksyi neuvoston esittämät muutokset. 4. Päätelmät Komissio katsoo, että yhteinen kanta täydentää asianmukaisesti komission esittämää direktiiviehdotusta.